Source: https://rpd-protectiedate.ro/2018/05/22/noul-regulament-european-de-protectie-a-datelor-rgpd-se-aplica-pentru-toate-companiile-care-prelucreaza-date-personale-indiferent-de-nr-de-angajati/
Timestamp: 2020-08-15 13:39:20+00:00
Document Index: 7866442

Matched Legal Cases: ['articolul 9', 'articolul 10', 'articolul 9', 'articolul 10', 'articolul 2', 'articolul 9', 'articolul 10']

Noul regulament european de protecţie a datelor (RGPD) se aplica pentru toate companiile care prelucreaza date personale, indiferent de nr. de angajati – RPD – PROTECTIE DATE
Noul regulament european de protecţie…
ATENTIE – PRELUCRARI DATE LA FIRME…
EVIDENTA PRELUCRARI LA FIRME CU MAI PUTIN DE 250 ANGAJATI
In mediul on-line si pe diferite retele de socializare se propaga nejustificat ideea ca RGPD nu s-ar aplica la firme cu mai putin de 250 angajati. Afirmatia este falsa si de natura sa induca o aparenta liniste in randul firmelor mici si mijlocii.
Nimic mai NEADEVARAT, deoarece RGPD motiveaza in considerente1 si prevede foarte clar – art.30 alin.(5)2 regula privind lipsa obligativitatii tinerii evidentelor de prelucrare pentru firmele cu mai putin de 250 angajati, dar care are 4 exceptii, respectiv:
prelucrarea pe care o efectuează este susceptibilă să genereze un risc pentru drepturile și libertățile persoanelor vizate,
prelucrarea nu este ocazională sau
prelucrarea include categorii speciale de date, astfel cum se prevede la articolul 9 alineatul (1), sau
date cu caracter personal referitoare la condamnări penale și infracțiuni, astfel cum se menționează la articolul 10.
Analiza pe scurt a exceptiilor, releva urmatoarele: in mod normal, prelucrarile de date cu caracter personal genereaza riscuri pentru drepturile si libertatile persoanelor vizate; de asemenea, firmele nu efectueaza activitati ocazional, adica prelucrarile sunt de obicei, permanente pentru realizarea obiectului de activitate; categoriile speciale de date sau cele referitoare la condamnari penale si infractiuni se efectueaza, de regula, in mod restrans, de cateva categorii socio-profesionale specializate, carora profesia si reglementarea activitatii le impune acest lucru – medici, avocati, notari, lichidatori judiciari, executori etc.
Astfel, principiul responsabilitatii operatorului, consacrat expres de art.24 din RGPD, dar si cel al probarii respectarii principiilor legate de prelucrarea datelor cu caracter personal – Operatorul este responsabil de respectarea alineatului (1) și poate demonstra această respectare („responsabilitate”) – art.5 alin.(2) din RGPD, sunt obligatii distincte, nou introduse de legiuitorul european, la care trebuie sa se conformeze toti operatorii care prelucreaza date cu caracter personal in spatiul UE si nu numai.
Practic, se face o confuzie impardonabila, neintentionata, alimentata doar de lipsa unui exercitiu in ce priveste lucrul si intelegerea unui text normativ de nivel european, credem noi.
Exemple de motivatii intalnite in activitatea practica se refera la reactiile initiale ale clientilor, precum: Noua nu ni se aplica RGPD…, Noi nu efectuam prelucrari…, Nu are cine sa vina la noi…, Noi avem clienti seriosi…, Nu trebuie sa fac asta chiar de la inceput…, Asta este o toana a statului…, Mai vedem, nu am timp acum…,etc.
Mai mentionam si conditiile prevazute de art.37 alin.(1) din RGPD care specifica foarte clar obligatia desemnarii unui Responsabil Protectie Date de catre operatori, respectiv:
activitățile principale ale operatorului sau ale persoanei împuternicite de operator constau în operațiuni de prelucrare care, prin natura, domeniul de aplicare și/sau scopurile lor, necesită o monitorizare periodică și sistematică a persoanelor vizate pe scară largă; sau
activitățile principale ale operatorului sau ale persoanei împuternicite de operator constau în prelucrarea pe scară largă a unor categorii speciale de date, menționată la articolul 9, sau a unor date cu caracter personal privind condamnări penale și infracțiuni, menționată la articolul 10.
Precizam ca, sintagma … desemneaza un RPD ori de cate ori…, din corpul prevederii normative europene este imperativa, nu dispozitiva, adica daca se apreciaza ori daca se poate…
Astfel, circumstantierea categoriei prelucrarilor pentru firme este prevazuta de art.37 alin.(1) lit. b) din RGPD, trebuie efectuata de specialisti in protectia datelor.
Apreciem noi ca, numai in urma unui astfel de audit de conformitate si dupa analiza concreta a fluxului de prelucrari se poate identifica in concret, pentru fiecare operator categoriile de obligatii incidente si formularea recomandarilor necesare pentru asigurarea conformitatii activitatii practice la prevederile RGPD.
In lipsa unor astfel de activitati specializate in materia prelucrarilor de date cu caracter personal, firmele in cauza nu vor fi in masura sa probeze respectarea prevederilor RGPD, fiind tinte sigure ale unor posibile excese sau accese…!
Speram sa inlaturam orice umbra de indoiala in ceea ce priveste categoriile de operatori carora le sunt opozabile prevederile RGPD, mai ales acum, in ceasul al 12-lea fata de aplicabilitatea iminenta a acestuia.
Bucuresti, 22.05.2018
Mugurel Olariu,
1 (13) În vederea asigurării unui nivel uniform de protecție pentru persoanele fizice în întreaga Uniune și a preîntâmpinării discrepanțelor care împiedică libera circulație a datelor în cadrul pieței interne, este necesar un regulament în scopul de a furniza securitate juridică și transparență pentru operatorii economici, inclusiv microîntreprinderi și întreprinderi mici și mijlocii, precum și de a oferi persoanelor fizice în toate statele membre același nivel de drepturi, obligații și responsabilități opozabile din punct de vedere juridic pentru operatori și persoanele împuternicite de aceștia, pentru a se asigura o monitorizare coerentă a prelucrării datelor cu caracter personal, sancțiuni echivalente în toate statele membre, precum și cooperarea eficace a autorităților de supraveghere ale diferitelor state membre. Pentru buna funcționare a pieței interne este necesar ca libera circulație a datelor cu caracter personal în cadrul Uniunii să nu fie restricționată sau interzisă din motive legate de protecția persoanelor fizice în ceea ce privește prelucrarea datelor cu caracter personal. Pentru a se lua în considerare situația specifică a microîntreprinderilor și a întreprinderilor mici și mijlocii, prezentul regulament include o derogare pentru organizațiile cu mai puțin de 250 de angajați în ceea ce privește păstrarea evidențelor. În plus, instituțiile și organele Uniunii și statele membre și autoritățile lor de supraveghere sunt încurajate să ia în considerare necesitățile specifice ale microîntreprinderilor și ale întreprinderilor mici și mijlocii în aplicarea prezentului regulament. Noțiunea de microîntreprinderi și de întreprinderi mici și mijlocii ar trebui să se bazeze pe articolul 2 din anexa la Recomandarea 2003/361/CE a Comisiei (5).
2 (5) Obligațiile menționate la alineatele 1 și 2 nu se aplică unei întreprinderi sau organizații cu mai puțin de 250 de angajați, cu excepția cazului în care prelucrarea pe care o efectuează este susceptibilă să genereze un risc pentru drepturile și libertățile persoanelor vizate, prelucrarea nu este ocazională sau prelucrarea include categorii speciale de date, astfel cum se prevede la articolul 9 alineatul (1), sau date cu caracter personal referitoare la condamnări penale și infracțiuni, astfel cum se menționează la articolul 10.
By admin mai 22, 2018
PreviousPrevious post:Conferinta CEPD – Drepturile persoanei vizateNextNext post:PROVOCAREA RGPD
8 lucruri esentiale